stanford-oval/wikipedia huggingface dataset:
Tuomaksen evankeliumi

Tuomaksen evankeliumi voi tarkoittaa seuraavia:
Tuomaan evankeliumi, apokryfinen eli Uuteen testamenttiin kuulumaton evankeliumi
Tuomaksen evankeliumi, Juice Leskisen kokoelmalevy vuodelta 2003.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuomaksen evankeliumi”, voi hakea sivunnimihaulla, laajalla sivunnimihaulla tai tekstihaulla.
Tiiliharkko

Tiiliharkko
Tiiliharkkoja
Tiiliharkko on tiilikiveä suurempi savesta ja hiekasta polttamalla valmistettu harkko. Tiiliharkko on tyypillisesti kennorakenteinen, jolloin saavutetaan materiaalin säästöä, kevyempi paino ja ennen kaikkea parempi lämmöneristyskyky harkon kennojen sulkeutuessa päistään muurauksen yhteydessä. Kennorakenne voi olla myös täytetty erityyppisillä lämmöneristeillä.
Valmistus

Tiiliharkot valmistetaan normaalitiilen tapaan savimassasta polttamalla. Polton kovuus ja tiilen sintraantumisaste vaihtelevat valmistajakohtaisesti.
Tiiliharkkoja ei valmisteta Suomessa. Maahantuodut tiiliharkot on valmistettu Keski-Euroopassa, missä kennorakenteinen tiiliharkko on yleisesti käytetty rakennusmateriaali sekä pien- että kerrostaloissa.
Ominaisuudet

Tiiliharkon koot ja rakenne vaihtelevat valmistajan mukaan.  Harkkoja on sekä ulko- että väliseinäkäyttöön.
Leveillä, yli 40 cm vahvuisilla molemmin puolin rapatuilla tiiliharkkorakenteilla päästään ulkoseinissäkin nykyisin hyväksyttyihin U-arvoihin ilman lisälämmöneristystä.
Tiilharkon työstettävyys on tavanomaisen tiilen luokkaa; harkkoa voidaan esimerkiksi katkoa. Rakenne limitetään muiden harkkorakenteiden tapaan.
Aiheesta muualla > Tiiliharkkojen maahantuojia ja valmistajia

Poroton
Suomen Osuusmuuraus (Arkistoitu – Internet Archive)
Tuuli Rannikko

Tuuli Rannikko (oikealta nimeltään Tuuli Lindberg, o.s. Rannikko, s. 1947 Turussa) on suomalainen kirjailija. Rannikko valmistui oikeustieteen kandidaatiksi Turun yliopistosta vuonna 1970 ja on koulutukseltaan varatuomari. Rannikko on työskennellyt pankkialalla muun muassa pankinjohtajana mutta jäi vapaaksi kirjailijaksi 2000. Rannikko asuu nykyisin miehensä, autoalalla toimineen Håkan Lindbergin kanssa Lontoossa ja Cannesissa.
Kirjat

Päivällisvieraat (1986)
Lumihotelli (1988)
Pitsihuvila (1991)
Valtapeli (2000)
Raharuhtinas (2001)
Umpikuja (2002)
Vauhtisokeat (2003)
Murhasalonki (2004)
Savuverho (2005)
Veriura (2006)
Surmakierre (2007)
Tuomala

Tuomala on muun muassa seuraavien henkilöiden sukunimi:
Elsa Tuomala (1921–2016), kiekonheittäjä
Jani Tuomala (s. 1977), jalkapallomaalivahti
Jarkko Tuomala (s. 1961), koripalloilija
Kauko Tuomala (1918–1944), Mannerheim-ristin ritari
Matti Tuomala (s. 1949), kansantaloustieteen professori
Pertti Tuomala (1931–2020), vuorineuvos, Hankkijan pääjohtaja 1986–1990 ja Noveran pääjohtaja 1990–1992
Saana Tuomala (s. 2001), jalkapalloilija
Sampsa Tuomala (s. 1989), näyttelijä ja koripalloilija
Tuomas Tuomala (1770–1827), maanviljelijä ja valtiopäivämies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tyrants from the Abyss – A Tribute to Morbid Angel

| Tyrants From the Abyss - A Tribute to Morbid Angel  |
| --- | --- | --- |

Tribuuttialbumin tiedot
 Äänitetty : 2000-2002
 Julkaistu: 2002
 Tyylilaji: death metal
 Kesto: 49.09
 Levy-yhtiö: Empire Records
Tyrants From the Abyss - A Tribute to Morbid Angel on kokoelma-albumi, joka sisältää yhdysvaltalaisen death metal -yhtye Morbid Angelin kappaleita muiden yhtyeiden esittäminä.
Kappaleet

Dominate – 2.34 (Zyklon)
Brainstorm – 2.56 (Luciferion)
Immortal Rites – 3.59 (Vader)
Bleed for the Devil – 2.19 (Infernal)
Demon Seed – 2.15 (Angelcorpse)
Fall from Grace – 5.06 (Soulreaper)
Blasphemy – 2.59 (Centurian)
The Lions Den – 5.02 (Throneaeon)
Maze of Torment – 4.25 (In Aeternum)
God of Emptiness – 5.59 (Excommunion)
Visions from the Darkside – 4.03 (Diabolic)
World of Shit (The Promised Land) – 3.15 (Divine Rapture)
Unholy Blasphemies – 2.08 (Krisiun)
Day of Suffering – 2.09 (Behemoth)
Pöytätennis kesäolympialaisissa 1996 – miesten nelinpeli

Pöytätenniksen miesten nelinpeli Atlantan kesäolympialaisissa 1996 alkoi 23. heinäkuuta ja finaali pelattiin 30. heinäkuuta 1996. Olympiakultaa voittivat kiinalaiset Kong Linghui ja Liu Guoliang.
Puolivälieristä eteenpäin > Välierät

| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Lü Lin / Wang Tao |  | 21 | 21 | 21 |
|  | Steffen Fetzner / Jörg Roßkopf |  | 10 | 17 | 7 |
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Kong Linghui / Liu Guoliang |  | 21 | 21 | 21 |
|  | Lee Chul-Seung / Yoo Nam-Kyu |  | 17 | 16 | 19 |
Puolivälieristä eteenpäin > Pronssiottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Steffen Fetzner / Jörg Roßkopf |  | 18 | 12 | 20 |
|  | Lee Chul-Seung / Yoo Nam-Kyu |  | 21 | 21 | 22 |
Puolivälieristä eteenpäin > Loppuottelu

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | Lü Lin / Wang Tao |  | 8 | 21 | 19 | 11 |
|  | Kong Linghui / Liu Guoliang |  | 21 | 13 | 21 | 21 |
Mitalistit

| Sija | Maa | Pelaajat |
| --- | --- | --- |
| 1 |  Kiina | Kong Linghui / Liu Guoliang |
| 2 |  Kiina | Lü Lin / Wang Tao |
| 3 |  Etelä-Korea | Lee Chul-Seung / Yoo Nam-Kyu |
| 4 |  Saksa | Steffen Fetzner / Jörg Roßkopf |
Tiliote tositteena

Tiliote tositteena (TITO) on suomalaisen KHT-tilintarkastajan Pauli Vahteran keksintö, joka muutti huomattavasti ja automatisoi kirjanpidon pitämisen Suomessa 1992 järjestelmän tultua käyttöön ensimmäisenä Suomen Yhdyspankissa.[lähde? ] SYP:ssä oli laskettu, että pelkästään siellä palvelu säästi vuodessa 1,5 miljardia markkaa, kun kaikki henkilöstösäästöt huomioidaan.[lähde? ] ”Pankkikriisi pakotti pankit tehostamaan toimintaansa ja karsimaan alan ylikapasiteettia. Henkilöstö puolittui runsaasta 50 000:sta (1990) noin 25 000:een (1997) eikä ole siitä sittemmin merkittävästi kasvanut.”[lähde? ] Tiliote mahdollisti tuosta vähennyksestä suuren osan.[lähde? ]
Tiliote poisti tosite-/tilioteprikkaukset kokonaan pankkien asiakkaiden kirjanpidosta. Kun tiliotteet voitiin käsitellä sähköisinä ja kirjanpitomerkinnät voitiin suurimmalta osalta automatisoida, väheni myös rutiinikirjanpitotyön määrä tilitoimistoissa olennaisesti. Suomalaisen tiliotteen pohjalta tehtiin vastaavia ratkaisuja myös muissa Euroopan maissa, mutta vasta 2000-luvun puolella.[lähde? ]
Historiaa

Vielä 1980-luvun lopussa pankkien tiliotteissa luki tapahtuman kohdalla yleisimmin OTTO tai PANO. Riviselitteitä ei paljoa ollut. Pankkisiirtolomakkeet olivat yleensä 4-osaisia, joista ensimmäinen osa jäi maksajan pankkiin, toinen saajan pankkiin, kolmas toimitettiin maksun saajalle ja neljäs maksettu-leimattuna maksajalle. Joitakin ratkaisuja oli, joissa nämä pankkisiirrot tulostettiin pankin järjestelmästä maksun jälkeen. Kirjanpitäjät parittivat tiliotteella olleen pankkisiirtolomakkeen kolmen viimeisen numeron perusteella maksuja tiliotteisiin. Pankkisiirtojen postittaminen pankista toiseen ja asiakkaille oli valtaisa järjestelmä. Kirjanpitoa haittasi se, että pankkisiirrot tulivat omaan tahtiinsa ja joskus eivät tulleet lainkaan.[lähde? ] Postipankilla oli oma tilisiirtolomakkeensa, joka oli erilainen pankkien siirroista. Viitenumero oli keksitty jo 1970-luvun alussa ja se mahdollisti suoritusten automaattisen kohdistuksen myyntireskontran myyntilaskuihin. Suomi oli tuolloin maksuliikenteessä maailmassa edelläkävijä, mutta kirjanpito ja tositteiden arkistointi oli raskas ja vei paljon resursseja. Esimerkiksi USA:ssa julkaistiin saman aikaan uutinen, että sekkien käsittelyä on nopeutettu sillä, että on hankittu helikoptereita, jotka kuljettavat šekkejä yritysten ja pankkien välillä.[lähde? ]
Kirjanpitolautakunnalta pyydettiin lausuntoa siitä, onko hyvän kirjanpitotavan mukaista se, että maksutositteet tulivat miten sattuu yritysten kirjanpito-osastoille.[lähde? ] Alustava lausunto oli kirjoitettu siten, että pankkien on toimitettava kaikki pankkisiirrot asiakkaille. Lautakunnan jäsen Vahtera otti asian pöydälle ja lupasi tuoda seuraavaan kokoukseen paremman esityksen.[lähde? ]
Tiliote tositteena

Vahteran tuolloinen esitys vuonna 1990 oli:[lähde? ]
erillisistä maksutositteista (pankkisiirrot, tilisiirrot) luovutaan kirjanpidossa
kaikki maksutiedot esitetään tiliotteella
tiliotteelle lisätään arkistointitunnus, jolla alkuperäinen tapahtuma on helposti löydettävissä paikasta, jossa maksu on tehty (esim. asiakkaan käteismaksu pankin konttorissa)
aiemmin viestitietona olleet maksun perusteet kirjoitettiin tiliotteelle
tiliotteille lisätään maksun saajan (otot) ja maksajan (panot) nimitiedot
tiliotteelle lisättiin kirjausselite, jonka avulla maksutapahtuma voitiin kirjata automaattisesti pääkirjanpitoon
tiliotteelle lisätään kontrollitietoja, joiden avulla voidaan tietää millainen alkuperäistapahtuma on (esim. koneellinen siirto, käteismaksu) ja mistä maksun saajan tieto on otettu tiliotteelle (näin poistuivat kavallukset, joissa saajan tilinumero oli virheellinen, ja maksun saajaksi oli kirjoitettu oikea maksun saaja (jotkut tilintarkastajat vastustivat uutta tiliotetta väittämällä, että se lisää kavallusten määrää, kävikin päinvastoin)
sekä sähköinen tiliote että paperille tulostettu tiliote ovat samanlaiset.
Koska kirjanpitolaki oli pikkutarkka tositteen sisällöstä, tiliotteeseen Vahtera esitti muotoja, jotka vastasivat paperilla olevien tositteiden tietosisältöä:
kaikkien pankkien tiliotteet tehtiin samanlaisiksi
kaikki maksuliikenneohjelmistot tulostivat tiliotteen samanlaisina kuin pankit
lisäksi tehtiin optio, jonka mukaan tiliotteelle voidaan eritellä viitesiirrolla saatujen maksujen maksutiedot, maksupalvelussa tehtyjen maksujen tiedot ja palkka pankkiin -järjestelmän palkansaajakohtaiset maksutiedot. Kaikki nuo voitiin toimittaa myös erillisenä sekä paperilla että sähköisesti automaattista reskontrakäsittelyä varten.
pankkien ja Postipankin siirtolomakkeet yhdenmukaistettiin ja viestitiedon muoto yhdenmukaistettiin
viitemaksuihin lisättiin maksajan nimitieto, jotta virheellisten maksujen selvittäminen helpottui.
Samaan aikaan Suomessa kehitettiin pankkiviivakoodi, joka mahdollisti paperilla olevien maksutietojen optisen luvun ilman näppäilyä.
Internet-tekniikan kehittyessä maksuliikenne siirtyi nettiin. Pankit lähettävät tiliotteet aamuyöstä yrityksille, jotka siirtävät tiedot omiin järjestelmiin, hoitavat reskontrat automaattisesti ja kirjaavat tiliotetiedot pääkirjanpitoon. Näin kirjanpito on joka aamu ennen työpäivän alkua ajan tasalla.
Uudistus vähensi pankeissa työvoiman tarvetta merkittävästi kun suuri osa back office -työstä jäi kokonaan pois.[lähde? ] Myös yrityksissä työmäärät vähenivät rajusti.[lähde? ] Esimerkiksi suuri suomalainen osuuskunta työllisti ennen TITOa neljä henkilöä käsittelemässä tiliotteita ja maksutapahtumia. Uudistuksen jälkeen työhön riitti yksi puolipäiväinen henkilö.[lähde? ]
Aiheesta muualla

Konekielisten tiliotteiden käyttö (Arkistoitu – Internet Archive)
Puigcerdà

| Puigcerdà |
| --- | --- |
 Näkymä Puigcerdàan.
 lippu:  vaakuna
 Puigcerdàn sijainti.
 Puigcerdà
 Koordinaatit: 42°26′5″N, 1°55′42″E 
Valtio:  Espanja
Itsehallintoalue:  Katalonia
Maakunta:  Girona
Comarca:  Baixa Cerdanya
Hallinto:  
 – Pormestari:  Albert Piñeira Brosel
Pinta-ala:  
 – Kokonaispinta-ala:  18,9 km²
Korkeus:  1 202 m
Väkiluku (2017):  8 839
 – Väestötiheys:  467,2 as./km²
Aikavyöhyke:  UTC+1
 – Kesäaika:  UTC+2
Postinumero:  17520
 
 www.puigcerda.com 
Infobox OKVirheellinen NIMI-arvo: 
Puigcerdà on kaupunki Gironan maakunnassa Katalonian itsehallintoalueella Espanjassa. Puigcerdà on Baixa Cerdanyan  pääkaupunki. Kaupungin pinta-ala on 18,9 neliökilometriä ja asukasluku 8839 vuonna 2017. Väestötiheys on 467,2 as./km².
Puigcerdàn naapurikunnat ovat Guils de Cerdanya, Bolvir ja Fontanals de Cerdanya lännessä ja Alp kaakossa. Pohjoisessa ja idässä Puigcerdà rajautuu Ranskalle kuuluvaan Pyrénées-Orientalesin departementtiin. Myös Segre-joki virtaa kaupungin alueella.
Puigcerdàn alueella sijaitsevia nähtävyyksiä ovat muun muassa romaanista tyyliä edustava Sant Tomàs de Ventajola -kirkko ja Torre del Campanar -kellotorni.
Historia

Vuosina 1170–1177 kuningas Alfonso I perusti Puigcerdàn ja muodosti siitä Cerdanyan pääkaupungin. Vuonna 1280 tuli tuhosi suuren osan kaupunkia. Vuonna 1428 puolestaan suuri maanjäristys aiheutti suurta tuhoa kaupungissa. Vuonna 1479 kaupungin uuden linnan rakennustyöt alkoivat. Vuosina 1812–1814 Napoleon Bonaparte muodosti Segren departementin ja sen pääkaupungiksi tuli Puigcerdà.
Vuonna 1924 kuningas Alfons XIII vieraili kaupungissa. 10. helmikuuta 1939 Espanjan diktaattorin Francisco Francon sotajoukot saapuivat kaupunkiin. Vuonna 1956 Puigcerdà aloitti jääkiekon pelaamisen kansallisella tasolla.
Nykyinen Puigcerdà on muodostunut, kun Rigolisa 1800-luvulla ja Vilallobent vuonna 1969 liittyivät siihen.
Asutuskeskukset

Puigcerdàn asutuskeskukset ja niiden väkiluvut vuonna 2007:
| Nimi | Väkiluku |
| --- | --- |
Age: 150
La Guingueta: 889
Puigcerdà: 6 838
Rigolisa: 32
Sant Marc: 287
Sant Martí: 309
Urbanització Deulofeu: 321
Ventajola: 7
Vilallobent: 116
Lähde:
Kuuluisia asukkaita

José Antonio Hermida (s. 1978), maastopyöräilijä
Gemma Arró Ribot (s. 1980), vuorikiipeilijä
Galleria

Puigcerdà
Torre del Campanar
Esglesia Sant Domenec
Espanjan ja Ranskan raja Puigcerdàsta nähtynä. Rajan toisella puolella sijaitsee Bourg-Madamen kunta.
Aiheesta muualla

Kuvia tai muita tiedostoja aiheesta Puigcerdà Wikimedia Commonsissa
Kunnan kotisivut (katalaaniksi)
Kunta Municatin sivuilla (Arkistoitu – Internet Archive) (katalaaniksi)
Kunta Idescatin sivuilla (katalaaniksi)
Baixa Cerdanyan kunnat
Alp
Bellver de Cerdanya
Bolvir
Das
Fontanals de Cerdanya
Ger
Guils de Cerdanya
Isòvol
Lles de Cerdanya
Llívia
Meranges
Montellà i Martinet
Prats i Sansor
Prullans
Puigcerdà
Riu de Cerdanya
Urús
Turkin jalkapallon sopupeliskandaali 2011

Turkin jalkapallon sopupeliskandaali oli tapahtumaketju, jossa turkkilaisten jalkapalloseurojen toimijoita oli tutkinnassa epäiltynä muun muassa sopupeleistä, korruptiosta ja rikollisjärjestön perustamisesta. Tutkittavana oli Turkin jalkapallon kahden ylimmän sarjatason Süper Ligan ja 1. Ligan joukkueita, joita epäiltiin ottelutulosten järjestämisestä. Tutkittavana oli myös Turkin koripalloliigan ottelutulosten manipulointi.
Tapahtumien kulku

Kesällä 2011 poliisi alkoi tutkia 19:ää jalkapallo-ottelua, joiden epäiltiin olleen tulosmanipuloinnin kohteena. Samoihin aikoihin Istanbul BB:n pelaaja İbrahim Akın tunnusti osallistuneensa kahteen otteluun, joiden tuloksia oli manipuloitu. Kyseessä olivat Istanbul BB:n ottelu Fenerbahçea vastaan, sekä Turkin cupin finaali Beşiktaşia vastaan. Myöhemmin Akın peruutti tunnustuksensa ja kiisti osallistuneensa korruptioon, väittäen että häntä oli huijattu ja että hän oli tehnyt tunnustuksen pakon alaisena. Kuultavana asiassa oli myös Beşiktaşin presidentti Yıldırım Demirören. Asian paljastuttua Beşiktaş palautti cupin voittopokaalin vapaaehtoisesti Turkin jalkapalloliitolle, kunnes tutkinta saatiin päätökseen.
Skandaalissa oli kuultavana useiden seurojen toimihenkilöitä ja pelaajia. Tutkinnan keskiössä oli Fenerbahçen puheenjohtaja Aziz Yıldırım, joka oli toiminut rikollisjärjestön johtajana ottelutulosten järjestämisessä. Tutkittavana oli muun muassa Turkin Superliigan 2010–2011 päätöskierroksen ottelu Sivasspor-Fenerbahçe, joka päättyi Fenerbahçen 3–4 voittoon. Tulos ratkaisi Fenerbahçelle Turkin mestaruuden. Seura sijoittui Trabzonsporin kanssa tasapisteisiin, mutta maalieron turvin Fenerbahçe sijoittui ensimmäiseksi. Sivassporille ottelu oli sarjasijoituksen kannalta merkityksetön. Myös Euroopan jalkapalloliitto UEFA seurasi tapahtumia tarkasti, sillä mestaruuden ansiosta Fenerbahçe oli oikeutettu Mestarien liigaan kaudella 2011–2012. Tutkinta eteni kuitenkin hitaasti ja UEFA:n painostuksesta Turkin jalkapalloliitto sulki Fenerbahçen mestarien liigasta sopupeliepäilyjen vuoksi. Fenerbahçen tilalle Mestarien liigaan Turkin jalkapalloliitto nimesi Trabzonsporin. UEFA ilmoitti sulkevansa kilpailuistaan kaikki sopupeleihin osallistuneet seurat, Trabzonspor oli myös sopupeliepäilyjen kohteena, joten UEFA otti riskin hyväksyessään seuran Mestarien liigaan. Fenerbahçe valitti päätöksestä, mutta sen valitus hylättiin. Päätöksen taloudelliset seuraukset olivat Fenerbahçelle useita miljoonia, jotka koostuivat tv-tuloista ja mestarien liigassa pelaamisesta, lisäksi seuran osakkeen arvo putosi 20 prosenttia.
Kesäkuussa 2013 tutkinnan edetessä UEFA päätti sanktioista sopupeleihin syyllisyneille seuroille. Fenerbahçe sai kahden vuoden ehdottoman ja yhden vuoden ehdollisen kilpailukiellon UEFA:n seurajoukkueiden kansainvälisiin kilpailuihin. Beşiktaş sai yhden vuoden kilpailukiellon. Pannan johdosta Fenerbahçe ei saanut osallistua mestarien liigaan myöskään kausilla 2012–2013 ja 2013–2014, eikä Beşiktaş saanut osallistua Eurooppa-liigaan 2012–2013, mihin seuroilla olisi ollut oikeus Turkin superliigan 2011–2012 sijoitusten perusteella. Beşiktaş oli jo pelannut eurooppa-liigan playoff-kierroksella voitokkaasti Tromsøä vastaan, mutta UEFA päätti hylkäämisen jälkeen luovuttaa voiton Tromsølle.
Kesäkuussa 2014 UEFA teki päätöksen kahden muun seuran, Sivassporin ja Eskişehirsporin tuomioista. Liitto päätti että rangaistuksena sopupeleihin osallistumisesta seurat eivät saaneet osallistua Eurooppa-liigaan 2014–2015.
Tapaukseen liittyvät seurat

Tutkittavana oli sopupeliepäilyihin liittyen seuraavat seurat. Kaikkien joukkueiden ei todettu syyllistyneen tulosmanipulointiin.
| --- | --- |
 Ankaragücü  Beşiktaş  Diyarbakırspor  Eskişehirspor  Fenerbahçe  Gençlerbirliği  Giresunspor  Istanbul BB :  Karabükspor  Kartalspor  Kasımpaşa  Konyaspor  Manisaspor  Mersin İdman Yurdu  Sivasspor  Trabzonspor
Turmion suurherttua

| Turmion suurherttua Kauko Röyhkä ja Severi Pyysalo |
| --- | --- | --- |

Studioalbumin tiedot
 Julkaistu: 31. maaliskuuta 2017
 Formaatti: CD, LP
 Tyylilaji: jazz, big band
 Levy-yhtiö: Svart
Kauko Röyhkän muut julkaisut
| Aamuöiseen sateeseen 2016 | Turmion suurherttua 2017 | Maantie 2018 |
Singlet albumilta Turmion suurherttua
 ”Seuraavaksi Sansibar” Julkaistu: 17. helmikuuta 2017
Turmion suurherttua on Kauko Röyhkän ja Severi Pyysalon studioalbumi, joka julkaistiin 31. maaliskuuta 2017 levymerkillä Svart Records. Albumilla vierailevana solistina toimii myös Maarit Hurmerinta. Soundin Saku Schildt on kuvaillut musiikkia ”syntiseksi jazziksi”.
Albumilta julkaistiin single ”Seuraavaksi Sansibar” 17. helmikuuta 2017. Kappaleesta kuvattiin musiikkivideo. Albumin levynjulkaisukeikka järjestettiin Helsingin Tavastia-klubilla 22. maaliskuuta, jolloin myös Maarit esiintyi.
Kappaleet

Gulliver – 7.26
Seuraavaksi Sansibar – 4.01
Pieni kahvila – 3.43
Nero luo – 4.02
Kesävieras – 4.03
Turmion suurherttua – 3.54
Joskus pääsee piru irti – 3.52
Elohopea – 4.15
Matkaradio – 3.31
Mä olen orjasi – 4.42
Arvostelut

| 0 | 1 | 2 |
| --- | --- | --- |
Aamulehti : 
Desibeli.net : 
| Kaaoszine  | 8/10 |  |
Savon Sanomat :
USS Miantonomoh

USS Miantonomoh voi tarkoittaa seuraavia Yhdysvaltain laivaston aluksia:
USS Miantonomoh (1863), Miantonomoh-luokan monitori
USS Miantonomoh (BM-5), Amphitrite-luokan monitori
Udinen maakunta

Udinen maakunta (ital. Provincia di Udine, friuliksi Provincie di Udin) on maakunta Friuli-Venezia Giulian autonomisella alueella Italiassa.
Udinen maakunnan pinta-ala on 4 907 km2 ja asukasluku runsaat 530 000. Maakunta muodostuu 135 kunnasta, ja sen pääkaupunki on Udine.
Udinen maakunta rajoittuu pohjoisessa Itävaltaan ja idässä Sloveniaan.
Aiheesta muualla

Kuvia tai muita tiedostoja aiheesta Udinen maakunta Wikimedia Commonsissa
Virallinen sivusto (Arkistoitu – Internet Archive) (italiaksi)
Udinen maakunta
Aiello del Friuli | Amaro | Ampezzo | Aquileia | Arta Terme | Artegna | Attimis | Bagnaria Arsa | Basiliano | Bertiolo | Bicinicco | Bordano | Buja | Buttrio | Camino al Tagliamento | Campoformido | Campolongo Tapogliano | Carlino | Cassacco | Castions di Strada | Cavazzo Carnico | Cercivento | Cervignano del Friuli | Chiopris-Viscone | Chiusaforte | Cividale del Friuli | Codroipo | Colloredo di Monte Albano | Comeglians | Corno di Rosazzo | Coseano | Dignano | Dogna | Drenchia | Enemonzo | Faedis | Fagagna | Fiumicello | Flaibano | Forgaria nel Friuli | Forni Avoltri | Forni di Sopra | Forni di Sotto | Gemona del Friuli | Gonars | Grimacco | Latisana | Lauco | Lestizza | Lignano Sabbiadoro | Ligosullo | Lusevera | Magnano in Riviera | Majano | Malborghetto-Valbruna | Manzano | Marano Lagunare | Martignacco | Mereto di Tomba | Moggio Udinese | Moimacco | Montenars | Mortegliano | Moruzzo | Muzzana del Turgnano | Nimis | Osoppo | Ovaro | Pagnacco | Palazzolo dello Stella | Palmanova | Paluzza | Pasian di Prato | Paularo | Pavia di Udine | Pocenia | Pontebba | Porpetto | Povoletto | Pozzuolo del Friuli | Pradamano | Prato Carnico | Precenicco | Premariacco | Preone | Prepotto | Pulfero | Ragogna | Ravascletto | Raveo | Reana del Rojale | Remanzacco | Resia | Resiutta | Rigolato | Rive d’Arcano | Rivignano Teor | Ronchis | Ruda | San Daniele del Friuli | San Giorgio di Nogaro | San Giovanni al Natisone | San Leonardo | San Pietro al Natisone | San Vito al Torre | San Vito di Fagagna | Santa Maria la Longa | Sauris | Savogna | Sedegliano | Socchieve | Stregna | Sutrio | Taipana | Talmassons | Tarcento | Tarvisio | Tavagnacco | Terzo di Aquileia | Tolmezzo | Torreano | Torviscosa | Trasaghis | Treppo Carnico | Treppo Grande | Tricesimo | Trivignano Udinese | Udine | Varmo | Venzone | Verzegnis | Villa Santina | Villa Vicentina | Visco | Zuglio
Toni Huttunen

| Henkilötiedot |
| --- | --- | --- | --- |
Syntymäaika: 12. tammikuuta 1973 (ikä 51)
Syntymäpaikka: Kuusankoski, Suomi
Pelipaikka: oikea laitapuolustaja
Pituus: 175 cm
Lempinimi: Hutu
Junioriseurat
1984–1989: PaPe
1990–1991: Kumu
Seurat
| Vuodet | Seura | O | (M) |
| 1989 | PaPe | 3 | (1) |
| 1991 | Kumu | 11 | (4) |
| 1992–1996 | MyPa | 114 | (7) |
| 1992 | → MyPa-86 | 10 | (0) |
| 1997 | Falkirk | 2 | (0) |
| 1997–2009 | MyPa | 327 | (16) |
| 2001–2002 | → FC Kuusankoski | 2 | (0) |
| Yhteensä | Yhteensä | 469 | (28) |
Maajoukkue
| 1994–1995 | Suomi U21 | 11 | (1) |
| 1996–2002 | Suomi | 11 | (0) |
 Seurajoukkueuran tilastot kattavat vain kansalliset sarjat.
Toni Huttunen (s. 12. tammikuuta 1973 Kuusankoski) on entinen suomalainen jalkapalloilija. Hän oli pelipaikaltaan oikea laitapuolustaja. Huttunen edusti Suomen korkeimmalla sarjatasolla koko uransa Myllykosken Palloa.
Ura

Huttunen kuuluu Sami Hyypiän ja Mika Hernesniemen ohella Voikkaan Pallo-Peikkojen menestyksekkääseen vuoden 1973 ikäluokkaan. Liigadebyyttinsä hän teki Myllykosken Pallon riveissä 13. heinäkuuta 1992 ottelussa Mikkelin Palloilijoita vastaan ja ensimmäisen liigamaalinsa 23. elokuuta 1992 FC Oulua vastaan. Hän onnistui maalinteossa 13 peräkkäisellä kaudella kunnes putki katkesi kaudella 2005. Kaudella 1996–1997 Huttunen vieraili lainasopimuksella Skotlannin 1. divisioonan Falkirkissä. Saman kauden aikana joukkueessa pelasi myös suomalainen Petteri Kaijasilta.
Huttunen voitti MyPassa Suomen cupin vuosina 1992, 1995 ja 2004. Kaudella 2005 hän saavutti joukkueineen Suomen-mestaruuden, jonka lisäksi hänellä on viisi SM-hopeaa ja kolme SM-pronssia. Kausi 2009 oli Huttusen 18-kautisen liigauran viimeinen. Hän on 441 ottelullaan eniten Veikkausliiga-otteluita pelannut ja pisimpään samaa seuraa edustanut pelaaja.
Suomen maajoukkuetta Huttunen on edustanut 11 kertaa. Debyyttinsä hän teki 21-vuotiaana 0–7-vierasvoitossa Viroa vastaan 26. lokakuuta 1994.
Toni Huttusen poika Anttoni Huttunen on myös Veikkausliigapallolija, joka aloitti Veikkausliigauransa kaudella 2021 KTP:n riveissä.